**Verejná obchodná súťaž**

**na podnájom nebytových priestorov nachádzajúcich sa v Dome kultúry Ružinov**

Spoločnosť CULTUS, Ružinov, a.s., Ružinovská 28, 821 09 Bratislava,

v y h l a s u j e

obchodnú verejnú súťaž v zmysle ustanovenia § 281 a nasl. Zákona č. 513/1991 Zb. Obchodný zákonník v znení neskorších predpisov o najvhodnejší návrh na uzavretie zmluvy o podnájme nebytových priestorov nachádzajúcich sa v Dome kultúry Ružinov, na Ružinovskej ulici č. 28 v Bratislave, so samostatným vchodom vo výmere 40 m2.

**PODMIENKY**

**Obchodnej verejnej súťaže**

1. **Prenajímateľ/ Vyhlasovateľ**

CULTUS Ružinov, a.s.

Ružinovská 28, 821 09 Bratislava

IČO: 35 874 686

1. **Predmet obchodnej verejnej súťaže**

Predmetom verejnej obchodnej súťaže je podnájom nebytových priestorov vo výmere 40 m2, so samostatným vchodom na prízemí Domu kultúry Ružinov, na Ružinovskej ulici č. 28 v Bratislave.

Nebytový priestor pozostáva z: malej vstupnej chodby, väčšej otvorenej miestnosti a menšej miestnosti, ktorá je predelená dverami a presklenými stenami. Ďalej je menšia chodba s umývadlom a samostatné WC.

 Pôdorys nebytových priestorov je prílohou týchto podmienok verejnej obchodnej súťaže.

1. **Kontaktná osoba vyhlasovateľa:**

Meno a priezvisko: Sára Keňová

Telefónne číslo: +421915 146 904

e-mail: sara.kenova@cultusruzinov.sk

1. **Termín obhliadky:**

Záujemcovia si môžu dohodnúť termín obhliadky predmetu nájmu s kontaktnou osobou vyhlasovateľa uvedenou v predchádzajúcom bode týchto podmienok.

1. **Doba nájmu**

Zmluva o podnájme bude s víťazom obchodnej verejnej súťaže uzavretá na dobu určitú, a to na obdobie jeden rok.

1. **Typ zmluvy**

Zmluva o podnájme.

1. **Výška nájomného**

Najnižšia cena (vyvolávajúca cena) nájomného je stanovená na **9,90 EUR na m2 čo predstavuje 396,00 EUR mesačne a rok 2020**. Cena nájmu nezahŕňa zálohové platby za služby spojené s podnájmom.

1. **Účel nájmu**

 Účelom nájmu je občianska vybavenosť.

1. **Spôsob podávania súťažných návrhov**

Navrhovatelia sú povinní doručiť záväzné súťažné návrhy v zalepenej obálke, s uvedením identifikačných údajov na adresu CULTUS Ružinov, a.s., Ružinovská 28, 821 09 Bratislava alebo osobne na uvedenú adresu. Návrh v zalepenej obálke musí byť označený:

„VOS – nebytový priestor DKR.

NEOTVÁRAŤ.“

Súťažné návrhy je možné podať len na tlačive záväzného návrhu, ktorý je prílohou týchto podmienok. Na iné návrhy nebude vyhlasovateľ prihliadať.

1. **Lehota na predkladanie ponúk**

Záväzné súťažné návrhy je možné predkladať v lehote do **20.07.2020.** Pri záväzných súťažných návrhoch doručených vyhlasovateľovi poštou, je rozhodujúci dátum doručenia na adresu vyhlasovateľa.

* 1. Predložený návrh nie je možné odvolať po uplynutí lehoty určenej na predkladanie súťažných návrhov.
1. **Kritériá hodnotenia súťažných návrhov**

Kritériom pre posudzovanie súťažných návrhov je najvyššie ponúknuté nájomné za predmet nájmu v súlade s bodom 7 týchto podmienok.

1. **Vyhlásenie výsledkov súťaže – lehota na uzatvorenie zmluvy**
	1. Obálky so súťažnými návrhmi sa budú otvárať a súťažné návrhy sa vyhodnocovať dňa 22.07.2020 o 12.00 hod. Otváranie obálok je verejné.
	2. Výsledky súťaže budú zverejnené na internetovej stránke vyhlasovateľa www.cultusruzinov.sk dňa 23.07.2020.
	3. Víťazní účastníci súťaže budú v lehote do 5 dní odo dňa vyhodnotenia súťaže telefonicky informovaní, že sú víťaznými účastníkmi súťaže.
	4. Neúspešní navrhovatelia nebudú o neúspešnosti svojho návrhu osobitne upovedomení, výsledky súťaže budú dostupné na webovej stránke vyhlasovateľa uvedenej vyššie.
	5. V prípade, ak z akýchkoľvek dôvodov nedôjde k uzavretiu zmluvy o nájme s víťazom súťaže, vyhlasovateľ môže uzavrieť zmluvu o podnájme s nasledujúcim uchádzačom, ktorý predložil druhú najvýhodnejšiu ponuku.
2. **Vyhlasovateľ si vyhradzuje právo**
	1. Kedykoľvek bez uvedenia dôvodu zrušiť túto obchodnú verejnú súťaž, prípadne zmeniť podmienky obchodnej verejnej súťaže. O zrušení a zmene podmienok budú navrhovatelia, ktorí podali návrhy, informovaní písomne.

Zrušenie, ako aj zmeny podmienok súťaže budú uverejnené na internetovej stránke vyhlasovateľa www.cultusruzinov.sk.

* 1. Odmietnuť všetky predložené súťažné návrhy.

14.3 V prípade neúplnosti súťažného návrhu z hľadiska požiadaviek vyhlasovateľa uvedených v súťažných podkladoch, vyradiť návrh z obchodnej verejnej súťaže.

V Bratislave, dňa 16.06.2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. František Fabián, MBA

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

člen predstavenstva

**Záväzný návrh**

**do verejnej obchodnej súťaže nebytových priestorov v Dome kultúry Ružinov**

**Názov / meno a priezvisko** ...................................................................................

**Sídlo / trvalé bydlisko** ...................................................................................

**IČO / dátum narodenia** ...................................................................................

**Štatutárny zástupca** ...................................................................................

Telefónne číslo ...................................................................................

E-mailová adresa ...................................................................................

Záväzná ponuka na cenu nájmu:

1. **Cenová ponuka**

.................................**EUR bez DPH za meter štvorcový a rok.**

V ............................., dňa .......................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_